ڤيهق بركواس ڬونوڠكيدول، باديڠه ممبريتاهو، ڤيهقڽ سوده مڠنل ڤستي دوا ڤنتاي يا؞يت ماسيڠ٢ ڤنتاي دسڤنجڠ دا؞يره تنجوڠساري دان ڤنتاي ڠوياهن سڤتوساري اكن دباڠونكن اونتوق ممڤروسيس ڤڠلوارن ڬارم سوديوم يڠ برموتو تيڠڬي.
"كيت ساڠت براونتوڠ كران ا؞ير لا؞وت دسيني مڠندوڠي قدر سوديوم يڠ باڬوس كران ا؞يرڽ يڠ برسيه ممڤو مڠحاصيلكن ڬارم يڠ موتو ڤريميوم،" كاتاڽ.
منوروتڽ، دڠن هرڬ دان ڤاسرن ڬارم دنيا يڠ سدڠ منيڠكت نا؞يق، تنتوڽ اكن ممبريكن كأونتوڠن كڤد ڤارا ڤتاني يڠ مڠوسهاكن ڤڠلوارن ڬارم بربنديڠ اكتيۏيتي ڤرتانين تراديسيونل دڤيڠڬير ڤنتاي.
"ڬوبرنور DIY سري سلطان هاميڠكو بووونو X ڤون سچارا لڠسوڠ ممبريكن سوكوڠن ڤنوه ترهادڤ ڤرانچڠن باڬي ڤڠولوارن ڬارم، ماله بلياو سبلوم اين سوده منينجاو لوكاسي ڤراوسها؞ن دان ڤرالتن اونتوق مڠوله ا؞ير لا؞وت منجادي ڬارم.
"سچارا تيدق لڠسوڠ ڤراوسها؞ن ڬارم اين داڤت منيڠكتكن لاڬي ايكونومي تمڤتن يڠ سبلوم اين هاڽ برڬنتوڠ كڤد اكتيۏيتي كرف تاڠن يڠ دجوال كڤد ڤلنچوڠن اسيڠ،" كات باديڠه.